《千秋岁 其一 和初子逐妾词》
清代·邹祗谟

花檀方拍。花泪频频滴。紫钗卖，乌丝裂。玉环悲蜀道，铜雀欺孙策。

东风逆，二乔应作漳台客。

三秋如一日，九曲回肠结。空自把，韶华掷。本非司马窃，难对虞侯说。

凄凉夜，举杯自忏当头月。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。